dh-unibe/image-text_kurrent-xix huggingface dataset:
Dvr drizic phenninge in v(er)riet.
D(az) ſchv°of div v(er)worhte diet.
Wan ſi niht wiſſin woldin.
Die warheit alſ ſi ſoldin.
Si ſint noh tvmb(er) da(n)ne kint.
Vn(d) mit giſehinden o°vgan bli(n)t.
An in biw[ae]rit ſich ein wort.
D(az) jeremias ſprichit dort.
H(er)re blende ir h(er)zin ſin.
D(az) ſi niht ſehin d(az) ich an in.
Mine irb[ae]rmide iht bege.
Vn(d) d(az) ich ſi iemer me.
An mich lazi wid(er) komin.
Den vlv°och ir lebin hat ginom(n).
Vil tvmpheit ſi mit witzin ha(n)t.
D(az) ſi niht rehte ſich v(er)ſtant.
D(er) endehaftin warheit.
Die in ir e. hat vur gileit.
W(az) ſprichich nv von in hie.
Do ſi ir valſcheit niht irlie.
Si ſprechin baal ir gibet.
Do in got all(er) beſte tet.
Vn(d) dort. da er in hiimel brot.
Reginte vur deſ hvngirſ not.
D(az) ſi da vur deſ tivvilſ ſpot
Bettin an div abgot.
Sit ſiz dort niht mohtin lan.
Do mv°oſtez hie alſam irgan.
Vond(er) ivdin viurſtin ſa.
Wart ieſvs givangin da.
Ir rihter brahtin ſi in do.
Pontio pilato.
Vor dem er virteilit wart.
Sin reinir lip was vngiſpart.
Vil maniger grozin arbeit.
Die er vmb vnſer ſchvlde leit.
*Er trv°och dvr vnſ vil grozin pin.
Ein rvhe chrone dvrnin.
Sah man vnſ ze ſ[ae]ldin tragin.
Dar na er ſere wart giſlagin.
Mit geiſiln ſi in viltin.
Vil ſpotlichen ſi ſpiltin.
Mit im vil cleinir ſpotin wac.
Si ſlv°ogin in vf den nac.
Ir iegilicher an in ſpe.
Noh tatin ſi im ſpottiſ me.
Si vieln vur in vf ir knie.
Ir grv°oz in kvnichliche enphie.
Spottiliche vn(d) in ſpotte gar.
Deſ nam er zvhtechliche war.
Dvr vnſ leit er diz vngemach.
Er fvlte d(az) dauid dort ſprach.
Ich bin ein wurn ein menſche niht.
Ein itewiz menſchen geſiht.
Der diet ein hinewerf deſt giſchehin.
Alle die mich hant giſehin.